U-I-61/10, Up-315/10
Natisni
Opravilna št.:
U-I-61/10, Up-315/10
Datum odločitve:
21. 10. 2010
ECLI:
ECLI:SI:USRS:2010:U.I.61.10
Akt:
Zakon o javnih uslužbencih (Uradni list RS, št. 63/07 – uradno prečiščeno besedilo in 65/08) (ZJU), 5. odst. 65. čl.

Ustavna pritožba zoper sklep Vrhovnega sodišča št. I Up 272/2008 z dne 16. 12. 2009 v zvezi s sklepom Upravnega sodišča št. U 402/2008 z dne 25. 4. 2008
Izrek:
Pobuda za začetek postopka za oceno ustavnosti petega odstavka 65. člena Zakona o javnih uslužbencih (Uradni list RS, št. 63/07 – uradno prečiščeno besedilo in 65/08) se zavrne.

Ustavna pritožba zoper sklep Vrhovnega sodišča št. I Up 272/2008 z dne 16. 12. 2009 v zvezi s sklepom Upravnega sodišča št. U 402/2008 z dne 25. 4. 2008 se ne sprejme.
Evidenčni stavek:
Če je pobuda za začetek postopka za oceno ustavnosti (in zakonitosti) predpisa očitno neutemeljena, jo Ustavno sodišče zavrne.
Če očitno ne gre za kršitev človekovih pravic ali temeljnih svoboščin, ki bi imela hujše posledice za pritožnika, niti ne gre za pomembno ustavnopravno vprašanje, ki bi presegalo pomen konkretne zadeve, Ustavno sodišče ustavne pritožbe ne sprejme v obravnavo.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 26.2, 55.b.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Iztok Dario Šilc, Ljubljana
Datum vloge:
8. 3. 2010
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US29273
Dokument v PDF obliki:
U-I-61-10, Up-315-10.pdf
130 KB
Prenesite datoteko
U-I-61/10-4
Up-315/10-5
21. 10. 2010
SKLEP
Ustavno sodišče je v postopkih za preizkus pobude in ustavne pritožbe Iztoka Daria Šilca, Ljubljana, na seji 21. oktobra 2010
sklenilo:
1. Pobuda za začetek postopka za oceno ustavnosti petega odstavka 65. člena Zakona o javnih uslužbencih (Uradni list RS, št. 63/07 – uradno prečiščeno besedilo in 65/08) se zavrne.
2. Ustavna pritožba zoper sklep Vrhovnega sodišča št. I Up 272/2008 z dne 16. 12. 2009 v zvezi s sklepom Upravnega sodišča št. U 402/2008 z dne 25. 4. 2008 se ne sprejme.
Obrazložitev
1. Pobudnik izpodbija peti odstavek 65. člena Zakona o javnih uslužbencih (v nadaljevanju ZJU) v delu, v katerem se nanaša na odškodnino, do katere je pod zakonsko določenimi pogoji upravičen neizbrani kandidat v postopku javnega natečaja za prosto mesto javnega uslužbenca. Izpodbijani določbi očita neskladje z 2. členom Ustave, ker naj bi na njeni podlagi prihajalo do napačnih razlag in arbitrarnosti. Hkrati vlaga ustavno pritožbo zoper sklep Vrhovnega sodišča, s katerim je bila zavrnjena njegova pritožba zoper sklep Upravnega sodišča o zavrženju tožbe za plačilo odškodnine na podlagi izpodbijane določbe. Nasprotuje stališču, da bi moral plačilo navedene odškodnine uveljavljati hkrati s tožbo oziroma najkasneje do odločitve o tožbi zoper sklep Komisije za pritožbe iz delovnega razmerja, s katerim je bila zavrnjena njegova pritožba zoper sklep predsednika Vrhovnega sodišča z dne 29. 1. 2007 o tem, da se pritožnik ne izbere za zasedbo prostega uradniškega delovnega mesta.
2. Ustavno sodišče je o dveh vsebinsko popolnoma enakih pobudah in ustavnih pritožbah istega pritožnika, kot sta pobuda in ustavna pritožba v obravnavani zadevi, že odločalo. S sklepom Ustavnega sodišča št. U-I-300/08, U-I-301/08, Up-2996/08, Up-2997/08 z dne 16. 4. 2009  je zavrnilo pobudi za začetek postopka za oceno ustavnosti petega odstavka 65. člena ZJU, ustavnih pritožb zoper odločitve sodišč, ki so temeljile na tej določbi, pa ni sprejelo v obravnavo. Razloge za takšno odločitev je natančno obrazložilo v navedenem sklepu in jih zato v tem sklepu ne ponavlja.
3. Glede na navedeno je Ustavno sodišče odločilo, kot izhaja iz 1. in 2. točke izreka tega sklepa.
4. Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik Jože Tratnik ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik